  Туспуктэм: Руслан Нуриахметов Наталия Сильвестрова Куасэн бызьылонъя Удмуртилэсь кубоксэ ӟырт кезьытъёс сэрен берлолы выжтӥзы. Таяз шутэтскон нуналъёсы интые соос Можгаын 22-24 толсуре ортчозы. Ужрад Совето Союзлэн дано тренерезлы Сергей Плехановлы сӥзем элькун ӵошатсконъёс улсын мыноз. Со сярысь элькунысь куасэн бызьылонъя федерацилэн пресс-службаез ивортӥз. Ӵошатсконъёслэн радлыксы ӧз воштӥськы: 23-тӥ толсур – нимаз старт (эрико амал). Воргоронъёс – 10 иськем, нылкышноос – 5 иськем. Кутсконэз 11 часын. 24-тӥ толсур – масс-старт (классика амал). Воргоронъёс – 10 иськем, нылкышноос – 5 иськем. Кутсконэз 11 часын. Тодэ вайытом, 10-13 толсуре Глазкарысь йӧ дворецын следж-хоккеен шудонъя М. Т. Калашников нимо огъяросси ӵошатсконъёс (0+) ортчозы. Тегъёс: Спорт куасэнбызьылон куазь Можга Удмуртия  